Verklaar Mattheus 28:19 en 1Johannes 5:7 die bestaan van 'n drie-eenheid? | "Is en Wat Was en Wat Kom" – die onbekende karakter van Jesus Christus en Sy Woord
← Hoe het sonde en die dood in die wêreld gekom?
"Dissipels" teenoor "ware dissipels" van die ware Jesus →
Posted on Maart 25, 2015	by 4windkoinonia
Mattheus 28 vers 19
Kom ons begin by Mattheus 28 vers 19:
Die groot probleem met die teks soos dit daar staan is dat nie een van Jesus se volgelinge hierdie gebod oor die doop korrek uitgevoer het nie. Daar is geen bewyse in die hele Nuwe Testament dat selfs een van Jesus se eerste apostels wat hierdie gebod oor die doop persoonlik gehoor het dit so toegepas het nie. Inteendeel, hulle het iets heel anders gedoen wat dit nog ernstiger maak. Hier is drie tekste wat sê hoe die eerste apostels gedoop het:
Petrus noem glad nie die woorde "die Naam van die Vader" of "die heilige gees" nie. Kyk wat doen Filippus ook wat saam met Petrus sekerlik gehoor het wat Jesus presies gesê het:
Fillipus het net die "Naam van Christus" verkondig en mense was toe gedoop nadat hierdie "Naam" verkondig was deur Filippus. Kyk wat doen Paulus toe mense gedoop moes word:
Hand 19:3-5 En hy vra hulle: Met watter doop is julle dan gedoop? En hulle antwoord: Met die doop van Johannes. 4 Daarop sê Paulus: Johannes het met die doop van bekering gedoop en aan die volk gesê dat hulle moes glo in die Een wat ná hom kom, dit is in Christus Jesus. 5 En toe hulle dit hoor, is hulle gedoop in die Naam van die Here Jesus.
Paulus verontagsaam ook openlik die beweerde gebod van Jesus oor die doop soos dit voorkom in Mattheus 28 vers 19! Het al die apostels verkeerd opgetree as hulle net in die "Naam van Jesus" preek en doop? Het die dissipels die opdrag verkeerd gehoor by Jesus? Het hulle Jesus se opdrag verontagsaam?
Nee, daar is niks verkeerd met die uitvoering van die opdrag nie vir die eenvoudige rede dat dit is presies wat hulle by Jesus gehoor het. Hier is die beginsel hoe ons uitvind of enige woord wat selfs in die Skrifte neergeskryf is die waarheid is:
Paulus kry die woorde uit die Ou Testament en ook van Mattheus wat Jesus se woorde oor hoe ons twee of drie getuies moet hê voor ons iets glo:
Deu 19:15 Een getuie mag nie teen iemand optree insake enige misdaad of enige sonde, by enige misstap wat hy begaan nie; op die verklaring van twee getuies of op die verklaring van drie getuies sal 'n saak van krag wees.
Mat 18:16 maar as hy nie luister nie, neem nog een of twee met jou saam, sodat in die mond van twee of drie getuies elke woord kan vasstaan.
Daar is twee of dan drie getuies uit die Skrifte (Hand 2:38; Hand 8:12; Hand 19:3-5) wat vir ons sê wat Jesus presies vir die dissiples gesê het hoe hulle mense moes doop. Of ons nou dit wil glo of nie, maar ons werk met vertalings van die oorspronklike manuskripte van die Nuwe Testament. As ons ook weet dat hierdie manuskripte wat gebruik was nie die oorspronklike dokumente was nie omdat die oorspronklike tekste van die Nuwe Testament verlore gegaan het. Niemand kan dus die oorspronklike dokumente wat deur die Nuwe Testament-skrywers self geskryf is, gaan naslaan nie. Dan sal ons verder ook verstaan waarom daar deur die geskiedenis in die weergee van die Bybel in verskillende tale ook talle foute ingeslyp het, vir diegene wat dit kan ontvang. Menslike tale is nie perfek nie en gaan deur prosesse van regstelling. Enigeen met 'n bietjie kennis oor vertalings, en veral Bybelvertalings, sal saamstem dat ook die prosesse van vertalings van woorde en gedeeltes in die Skrifte aan menslike inmenging en verdraaiings blootgestel was.
Die drie is almal aardse simbole wat die geestelike Seun van God, Jesus Christus, voorstel. Al drie stem saam oor die EEN Woord van God (die somtotaal van alles wat geskryf is in die hele Bybel) is gees…is water…is die bloed wat ons nou ervaar, wat ons nou reinig en nou losmaak van sonde hier op aarde. Dit is God se getuienis aan ons oor wat die Seun doen:
Om dus op te som oor die twee gedeeltes Mattheus 28 vers 19 en 1Johannes 5:7:
Geen ware apostel of ware dissipel van Jesus was enigsins ongehoorsaam om nie te doop in "die Naam van Jesus Christus" nie want hulle het Jesus self gehoor praat oor hoe hulle moet doop – in Sy Naam! Hulle was en is 100% gehoorsaam want nie een van hulle het ooit geglo in 'n valse drie-eenheid wat verkondig word nie, want Jesus self het nog nooit so iets aan hulle voorgehou nie.
Nie een van Jesus se ware dissiples volg die "baie" wat kom onder Sy Naam en "baie" mense verlei om God se woord te verdraai en mense dan doop in "die Naam van die Vader en die Seun en die Heilige Gees" nie:
Let op hierdie valse profete en leraars is in die meerderheid – hulle is orals…. op TV en het groot pragtige geboue met baie volgelinge, en hulle maak uit die grootste godsdiensgroep uit op die aarde… tot datum. Kan jy hulle sien en kan jy hulle gees beproef?
God se gees is dus nie iets apart van Hom nie, en ook nie apart van Jesus nie. Hulle altwee is van dieselfde gees – "heilige gees". God IS gees – dit is wie Hy IS:
God is heilig en Hy is gees. As Hy dus Sy gees "stuur", dan kom God saam want Hy is gees:
Psa 139:7-10 Waar sou ek heengaan van u Gees en waarheen vlug van u aangesig? 8 Klim ek op na die hemel, U is daar; en maak ek diedoderyk my bed, kyk, U is daar! 9 Neem ek die vleuels van diedageraad, gaan ek by die uiteinde van die see woon, 10 ook daar sou u hand my lei en u regterhand my vashou.
God is in dieselfde gees of "gestalte" as wat Jesus is aan Sy "regterhand":
As Jesus dus ook die gees "stuur" soos Hy noem in Johannes 14 en 16, dan kom Hy self:
Nou weet ons wat ons moet doen met hierdie twee tekste as ons die ware God se stem kan hoor:
5 Responses to Verklaar Mattheus 28:19 en 1Johannes 5:7 die bestaan van 'n drie-eenheid?
April 16, 2015 om 5:01 nm
Hello Larry. God bevestig Sy Woord aan min! Ek het nog heeltyd n probleem met die manier van hoe ons geleer is.
Gelukkig of ongelukig het ek maar godeloos en min met leeraars groot geword en God het my blindheid laat weggevat! Ek het heeltyd terug na die stuk: Mat 28:19 Gaan dan heen, maak dissipels van al die nasies, en doop hulle in die Naam van die Vader en die Seun en die Heilige Gees; en leer hulle om alles te onderhou wat Ek julle beveel het.
Dit is dwaaling op die ergste graad! Ek moet eers weer deur die hele stuk gaan! Ek moet mos bid en God vra vir die uitleg want dit pla my nog altyd- God is Gees en wat van die Trooster? Sterkte en vrede vir jou my vriend ek gaan weer antwoord.
April 16, 2015 om 5:20 nm
Jy is reg dat God gees is en Hy deur Jesus dieselfde gees aan ons skenk. Deur hierdie gees woon die Vader en die Seun in ons – in gees en waarheid:
Joh 14:23-24 Jesus antwoord en sê vir hom: As iemand My liefhet, sal hy my woord bewaar, en my Vader sal hom liefhê, en ONS sal na hom toe kom en by hom woning maak. 24 Hy wat My nie liefhet nie, bewaar MY WOORDE nie; en die WOORD wat julle hoor, is nie myne nie, maar is VAN DIE VADER wat My gestuur het.
Wat kan ek meer sê. Daar is alles bymekaar geplaas deur God se gees self:
Jes 28:9-11 Vir wie wil hy dan kennis leer, en vir wie wil hy die openbaring verstaanbaar maak? Vir die wat van die melk gespeen, wat van die moederborste weggeneem is? 10 Want dit is gebod op gebod, gebod op gebod, reël op reël, reël op reël, hier 'n bietjie, daar 'n bietjie. 11 Ja, Hy sal deur lippe wat hakkel, en deur 'n vreemde tong met hierdie volk spreek,
Dankie Vader vir U gees en dat U aan ons U kennis leer "reël op reël, reël op reël, hier 'n bietjie, daar 'n bietjie".
April 17, 2015 om 7:53 vm
Dankie vir die bemoedigende woorde H_____.
Soos jy ook sê, baie min kan hierdie woorde van Jesus sien:
God hoor jou erkenning van jou blindheid en daarom kan jy sien! Baie kan nie erken dat hulle blind is nie want die dwaling wat God stuur is kragtig!
Daarom word hierdie woorde in God se Woord verfoei deur hulle wat wil aanhou baklei in hul geestelike blindheid en nie die ware leer van Christus en Sy geestelike wet kan aanvaar nie:
Ek dank God saam met jou vir die vrede wat God in ons bring as ons Sy ware evangelie kan sien en Hom in alles eer:
Terug pieng: 'Wees eensgesind' | "Is en Wat Was en Wat Kom" – die onbekende karakter van Jesus Christus en Sy Woord